Нарадзіўся ў сям'і мастака А. Волкава. Скончыў Мінскае мастацкае вучылішча (1962), Беларускі дзяржаўны тэатральна-мастацкі інстытут (1970). Вучыўся у Л. П. Асецкага, П. К. Любамудрава, А. М. Кашкурэвіча. Працаваў у часопісах «Вожык» (1962—1982), «Вясёлка» (з 1968). Сябра Саюза мастакоў БССР з 1973 года, старшыня секцыі графікі ў 1984—1989 гадах. Сябра праўлення Саюза мастакоў СССР у 1985—1990 гадах. З 1989 года ўваходзіць у аб'яднанне «Верасень», старшыня ў 1989—1992, 1999—2002 гадах.